ROMÂNIA

JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind stabilirea oportunității vânzării prin licitație publică a unor terenuri situate în intravilanul municipiului Lugoj**

Consiliul Local al Municipiului Lugoj;

Având în vedere referatul nr. 16/22271/(RU)22272 din 05.03.2024 al Primarului interimar al Municipiului Lugoj – inițiator al Proiectului de hotărâre;

Având în vedere Proiectul de hotărâre nr. 41 din 05.03.2024 privind stabilirea oportunității vânzării prin licitație publică a unor terenuri situate în intravilanul municipiului Lugoj;

Luând în considerare raportul de specialitate nr. 16/24370/(RU)24371 din 11.03.2024 întocmit de Direcția urbanism-patrimoniu;

Luând în considerare avizul nr. 29 din 28.03.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Luând în considerare referatul Direcției urbanism-patrimoniu – Compartimentul urbanism și amenajarea teritoriului nr. 16/22008/(RU)22009 din 05.03.2024;

Reținând prevederile art. 553 alin. (1) și alin. (4) și art. 555 alin. (1) din Legea nr. 287/2009 privind Codul Civil, republicată, cu modificările și completările ulterioare;

În conformitate cu art. 129 alin. (2) lit. c) și alin. (6) lit. b), art. 136, art. 139 alin. (2), art. 354, art. 355 și art. 363 alin. (2) și alin. (4) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a), art. 199 alin. (2) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1.** - Se stabilește oportunitatea vânzării unor terenuri, situate în intravilan, ce aparțin domeniului privat al municipiului Lugoj, identificate în anexa la prezenta hotărâre.

**Art.2. -** Îndeplinirea prevederilor prezentei hotărâri se încredinţează Direcției urbanism-patrimoniu.

**Art.3.** - Prezenta hotărâre se comunică:

- Instituţiei Prefectului, Judeţul Timiş;

- Primarului Municipiului Lugoj;

- Direcţiei administraţie publică locală;

- Direcţiei buget- cheltuieli;

- Direcției venituri;

- Direcției urbanism-patrimoniu;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 45 din 28.03.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate calificată |